gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu de en gu en en en gu en en en gu en en en en en en en gu gu vi en en en en gu en en en gu en en en gu en en en gu gu gu en en en en en en en gu en en en gu en gu en gu en en en gu gu en gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en
વિચારસાગરનાં મોતી – સં. શાંતિલાલ શાહ | ReadGujarati.com
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[1] આપણી આજની કેળવણીમાં ગુણ ગમે તેટલા હોય, પણ સૌથી મોટો દુર્ગુણ એક જ છે, અને તે એ જ કે આપણે બુદ્ધિને ઊંચું અને શ્રમને નીચું સ્થાન આપવાની ભાવના સેવીએ છીએ. – અજ્ઞાત
[2] મારું ઘર એક સ્વર્ગ છે, અને મારી પત્ની એ સ્વર્ગમાંના કલ્પવૃક્ષ જેવી છે. એ વૃક્ષ પર બે સુંદર ફૂલ હંમેશાં ખીલેલાં રહે છે; એ ફૂલ છે સંતોષ અને આનંદ. એ ફૂલોની સુગંધથી અમારા ઘરમાં પ્રેમ અને પવિત્રતાનું વાતાવરણ હંમેશાં ફેલાયેલું રહે છે. અને જે ઘરમાં સંતોષ, શાંતિ અને આનંદ છે ત્યાં માણસને જલદી વૃદ્ધાવસ્થા આવતી નથી. – હેમંતરાજ
[3] ઉંમર થવાથી માણસ મહાન બનતો નથી, વાળ સફેદ થવાથી પણ નહિ; ઘણું ધન ભેગું કરવાથી પણ નહિ અને જ્ઞાતિ, કુળ, બંધુબાંધવા કે સ્થાન વગેરેથી પણ માણસ મહાન બનતો નથી. પણ જે માણસ ધર્મનું, સત્યનું, નીતિનું જીવનમાં આચરણ કરનારો છે, તે જ સર્વથી મહાન છે. – સુભાષિત
[4] તમે સમાજ પાસેથી જે લો એ પ્રતિષ્ઠા. તમે સમાજને જે આપો એ ચારિત્ર્ય. જે પળથી તમે આ સમજો એ પળથી જ જીવવાની શરૂઆત કરી છે એમ માનજો. – બૅયાર્ડ ટેઈલર
[5] ચિંતાઓ, પરેશાની, દુઃખ અને મુસીબતો – આ બધી પરિસ્થિતિથી લડવાથી દૂર નથી થતાં, પણ આપણી અંદરની કમજોરીને દૂર કરવાથી જ દૂર થશે. આપણી અંતઃકમજોરીને કારણે જ તેઓ ઉત્પન્ન થયાં છે. – રહીમ.
[6] જીવન એટલે સતત શીખવાની વ્યવસ્થા. જેને જોવાનું, શીખવાનું બાકી છે, તેને જીવનનો આનંદ છે. જગત સતત બદલાય છે. તેથી અંતિમ ક્ષણ સુધી વાસી ન બને તે જીવન. – વિમલા ઠકાર
[7] નિર્ભય બનવું એટલે જીવનમાં ભયની ગેરહાજરી હોય એવું માની લેવું નહિ. ભયનો દઢતાપૂર્વક સામનો કરવાથી જ નિર્ભય થવાતું હોય છે. અને સામનો કોનો થઈ શકે ? જેની હાજરી હોય એનો જ. – જે. કૃષ્ણમૂર્તિ.
[8] ‘ખાલી ચણો વાગે ઘણો’ જેવી ઉક્તિઓ પણ એ જ વાતનું સમર્થન કરે છે કે દેખાવ કરનાર અંદરથી પોલો હોય છે. એક પ્રકારની લઘુતાગ્રંથિથી પીડાતો હોય છે અને પોતાની એવી લઘુતાને ઢાંકવા માટે દંભ, ડોળ, બાહ્યાડંબર, અસત્યકથન, અતિશયોક્તિ જેવા ઉપરચોટિયા ઈલાજો અજમાવતો હોય છે. પ્રદર્શનપ્રિયતા પણ આવી જ મનોવૃત્તિનો એક ભાગ છે. – પ્રા. ચંદ્રકાન્ત મહેતા
[9] આ મારું છે અને આ બીજાનું છે એવું સંકુચિત હૃદયવાળા જ સમજે છે. ઉદાર ચિત્તવાળા તો આખા સંસારને પોતાનું કુટુંબ જ સમજે છે. – હિતોપદેશ
[10] ફાટેલાં, સાંધેલા કપડાંથી માણસે લાજવાનું નથી, પણ સામો હાથ ધરીને કોઈ માગવા આવે તો તેને પાછું વાળવાથી લાજવાનું છે. – ગુલાબદાસ બ્રોકર
[11] તમારામાં કુદરતે દુઃખ ધારણ કરવાની શક્તિ – ધૃતિ રચેલી છે. આંબો છે. કેરી આવે. ત્રણ માસમાં ટનબંધી કેરી આવે, તોયે એ ‘લચી’ પડે છે, તૂટી જતો નથી. એ છે ધૃતિ અર્થાત ભાર વહન કરવાની શક્તિ. દુઃખને લઈને બળાપાવાળા ભાવથી ઊલટી તમારી ધૃતિ નબળી પડે છે. – ડૉ. દોલતભાઈ દેસાઈ
[12] જે માનવી આપત્તિ આવતાં ગભરાતો નથી, જે સાવધાન રહીને નિત્ય મહેનત ઈચ્છે છે અને જે સમયે આવી પડેલા દુઃખને સહન કરે છે, તે ધુરંધર મહાત્મા છે અને તેના શત્રુઓ જિતાયેલા છે. – સુભાષિત
[13] મનુષ્યે એ કદી ન ભૂલવું જોઈએ કે ઈશ્વરે તો સૌ મનુષ્યોને સરખા જ સરજ્યા છે. તેમનામાં જે ફેર, ભિન્નતા, શ્રેષ્ઠ દેખાવ છે તે તો સંજોગોસર્જિત છે, તેમના પ્રારબ્ધનું પરિણામ છે. તેમનાં કર્મનો ભોગવટો છે. તે બાબતમાં તેઓ લાચાર છે. એક માણસ ઓછું ભણેલો હોય, ઓછો પ્રભાવશાળી હોય, ગરીબ હોય તેમાં તેનો દોષ નથી. અને કદાચ દોષ હોય તોપણ તે કારણે તે મનુષ્ય ધિક્કારપાત્ર, ઘૃણાપાત્ર, અપમાનને લાયક નહિ પણ દયાને પાત્ર, સહાનુભૂતિને પાત્ર, સ્નેહને પાત્ર છે તેમ સમજવું જોઈએ. – ચંદુલાલ સેલારકા
[14] જ્યારે પારકાં પણ પોતાનાં થઈ જાય છે, ત્યારે જ આપણું પરમ સૌભાગ્ય હોય છે. પણ જ્યારે દુર્ભાગ્ય કે સંકટ આવે છે ત્યારે પોતાનાં પણ પારકાં થઈ જાય છે. – રવીન્દ્રનાથ ટાગોર
[15] એક સદાચારી ને નીતિમાન મનુષ્ય બોલ્યા વગર સેંકડો મનુષ્યને સુધારી શકે છે, પણ એક અનીતિમાન અને આચારહીન મનુષ્યના લાખો ઉપદેશોનું કાંઈ ફળ નથી મળતું. – મૌલાના રુમી
[16] તહેવાર એ માત્ર ઔપચારિક પરંપરા નથી. એ આપણા જનસમુદાયને મળતો શુદ્ધ પ્રાણવાયુ છે. જેમ જમીનને ફળદ્રુપ રાખવા ખાતરની જરૂર પડે છે, તેમ જીવનને નિસ્તેજ થતું અટકાવવા તહેવારોની જરૂર પડે છે. – ડૉ. હરેન્દ્ર રાવલ
[17] આવક પ્રમાણે નહિ, પણ આબરૂ પ્રમાણે ખર્ચ કરવાની ઘેલછાના કારણે જ આજના કાળના ઘણા જીવો દુઃખોને આમંત્રણ આપી બેઠા છે. – રત્નસુંદરવિજયજી
[18] જગતની અંદર જેમણે કશું અસાધારણ કરી બતાવવું છે, તેમણે તો સામાન્ય લોકોની નિંદા, ટીકા કે બદબોઈ સહન કર્યે જ છૂટકો છે. જીવન-ઉન્નતિના માર્ગમાં આવી નિંદા કે ટીકાની કશી જ કિંમત નથી. – પ્રણવાનંદજી
[19] પ્રેમ એ સર્જનાત્મક પ્રવૃત્તિ છે. પ્રેમ એટલે કોઈની માવજત કરવી, તેની કાળજી કરવી, તેને જાણવું, તેને સમજવું, તેની ઉષ્માનો પ્રતિભાવ આપવો, સ્વીકૃતિ આપવી, અને ખાસ તો પ્રેમ મળે ત્યારે માણવો. – ઍરિક ફૉર્મ
[20] ખરેખર, બાળક ઉછેરવાની યોગ્યતા આપણે કેળવીએ ત્યાં સુધીમાં તો બાળકોને ઘેર પણ બાળકો થઈ ગયાં હોય છે ! – સંકલિત
Print This Article ·  Save this article As PDF
« Previous તો ખરા – ગોવિંદ દરજી ‘દેવાંશું’
ભજનનો વેપાર – દાસી જીવણ Next »
આ પ્રકારનું અન્ય સાહિત્ય:
હૃદયરેખા – રાજુ રાવલ
જિંદગીનું મહાન સત્ય મારા મત મુજબ એ છે કે જિંદગી એક દીર્ધતમ પ્રલંબ પ્રહસન છે. પ્રત્યેક અંકમાં આપણું પાત્ર બદલાતું રહેવાનું છે. પ્રત્યેક અંકમાં આપણી વેશભુષા પાત્રને અનુરૂપ બદલાતા રહેવાનાં, પ્રત્યેક અંકમાં આપણા સંવાદો બદલાતા રહેવાના, પ્રત્યેક અંકમાં આપણી અદાઓ બદલાતી રહેવાની, પ્રત્યેક અંકમાં આપણા હાવભાવ બદલાતા રહેવાના, પ્રત્યેક અંકમાં છાયા-પડછાયા અને સાઉન્ડ ઈફેકટ અલગ અલગ રહેવાના. બેકગ્રાઉન્ડ બદલાતા ... [વાંચો...]
વાગોળવા જેવા વિચાર – સંકલિત
હે ભગવાન ! જગતને તું જ સુધારજે પણ એની શરૂઆત મારાથી કરજે. જિંદગીમાં જે માગીએ છીએ તે બધું જ નથી મળતું અને મળે છે તેમાનું ઘણું જ માગેલું પણ નથી હોતું. પોતાની જવાબદારીઓમાંથી છટકી શકાય પણ પરિણામોથી નથી છટકી શકાતું. દુ:ખી થયેલો માણસ પરિસ્થિતિ અથવા પ્રારબ્ધને દોષ દઈ દે છે, પરંતુ પોતાનાં કર્મ દોષને યાદ નથી કરી શકતો. પોતાના ... [વાંચો...]
ગાંધી ગુંજ – સં. યતિશ મહેતા
સત્યના શોધકને રજકણથી પણ નીચે રહેવું પડે છે. જગત આખું રજકણને કચડે છે, પણ સત્યનો પૂજારી તો રજકણ સુદ્ધાં તેને કચડી શકે એવો અલ્પ ન બને ત્યાં સુધી તેને સ્વતંત્ર સત્યની ઝાંખી પણ દુર્લભ છે. અણીને વખતે તમારી શ્રદ્ધા ઉણી ન ઊતરે તે જો જો. અનુકૂળ વાતાવરણમાં જ પાંગરે એ શ્રદ્ધાની કશી કિંમત નથી. કપરામાં કપરી કસોટીમાંથી પાર ઊતરે ... [વાંચો...]
14 પ્રતિભાવો : વિચારસાગરનાં મોતી – સં. શાંતિલાલ શાહ
November 27, 2010 at 8:03 am
ખુબ જ સુન્દર સન્કલન્….
Log in to Reply
dr sudhakar hathi says:
November 27, 2010 at 8:19 am
એક એક વિચાર અમુલ્ય
Log in to Reply
Hiral Vyas "Vasantiful" says:
November 27, 2010 at 9:28 am
Log in to Reply
November 27, 2010 at 10:26 am
USE THE LAW OF INNER GUIDANCE TO REACH YOUR GOALS………….GOD WITHIN YOURSELF HAS ALL THE ANSWERS, YOU JUST NEED TO ASK.
Log in to Reply
November 27, 2010 at 10:58 am
સુંદર સંકલન. last one is fentastic…
ખરેખર, બાળક ઉછેરવાની યોગ્યતા આપણે કેળવીએ ત્યાં સુધીમાં તો બાળકોને ઘેર પણ બાળકો થઈ ગયાં હોય છે ! – સંકલિત
atyare duniya na 80% problems bal-ucher ni samaj ni khami ne lidhe che.koi vyakti janm thi kharab ke saru nathi hotu,parantu tene aapva ma aavela sanskar tene sara ke kharab banave che.
Log in to Reply
November 27, 2010 at 12:33 pm
સાવ સાચી વાતો….બધા જ વિચારો સાથે સહમત થઇ શકાય…
Log in to Reply
November 27, 2010 at 5:58 pm
વાહ ,,, ખુબ જ સુંદર વિચારો…
Log in to Reply
November 27, 2010 at 9:01 pm
ઘણુ જ સરસ સન્કલન.
Log in to Reply
November 27, 2010 at 9:53 pm
સન્ગ્રહ કરવા જેવી વસ્તુ હોયતો તે આવા સુવિચારો ધનના ઠગલા નહી,આવા સુવિચારો પર દરરોજ એક
દ્રષ્ટિપાત કરી લેવો જોઇએ ક્યારેક કોઇ સુવાક્ય આપણા જીવનની દિશા બદલી નાખે. આવુ બધુ વાચવાની ટેવ
સાચેજ આપણને શાન્તિ પ્રદાન જરૂર કરે જ છે
Log in to Reply
November 28, 2010 at 1:29 pm
Awesome ! Will always vist for latest presantations. Thanks for creating such a nice and useful website
Log in to Reply
November 29, 2010 at 2:15 am
ખુબજ સુંદર વિચારોનું સંકલન છે. Knowledge without action is useless એ ન ભુલવું જોઇએ. સાચા હૃદયપૂર્વક ઇમાનદારીથી તેનો અમલ કરવો ઘણો જ જરૂરી છે. વારંવાર વાંચીને પ્રેરણાબળ મેળવી શકાય. અનુકરણીય સંકલન બદલ શાંતિલાલ શાહનો આભાર.
Log in to Reply
January 3, 2011 at 9:25 am
Log in to Reply
January 3, 2011 at 10:02 am
Log in to Reply
January 21, 2011 at 10:41 pm
જિવન જિવવા ની જડીબુટ્ટિ.
Log in to Reply
Click here to cancel reply.
એક વર્ષ અગાઉ પ્રકાશિત થયેલા લેખો પર પ્રતિભાવ મૂકી શકાશે નહીં, જેની નોંધ લેવા વિનંતી.
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(3500 થી વધુ વાચકો)
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
રીડગુજરાતી વિશે : પ્રેસ વિભાગ
This site is dedicated to Shrimad Bhagvat Mahapuran